Toronto

Toronto on Kanada suurim linn ja Ontario provintsi pealinn, mis asub Ontario järve kaldal. See piirneb edelas Mississaugaga. Toronto asutas 1793. aastal kuberner John Graves Simcoe. Linn sai nime Yorki ja Albany hertsogi prints Frederiki järgi. Toona oli see Ülem-Kanada provintsi pealinn. 1834. aastal sai linn praeguse nime. Nimi Toronto tuleb mohoogi keele sõnast tkaronto, mis tähendab „kohta, kus puud kasvavad vees“. Toronto on Kanada suurim ja Põhja-Ameerika suuruselt neljas linn, mille elanike arv oli 2021. aasta rahvaloenduse järgi 2 794 356 (2016. aastal oli elanikke 2 731 571). 2006. aasta seisuga oli Torontos kõige rohkem elanikke pärit Euroopast (52,6%). Suurema osa sellest moodustasid briti, iiri, itaalia ja prantsuse päritoluga inimesed. Teised suuremad grupid olid lõuna-aasialased (12%), hiinlased (11,4%), mustanahalised (8,4%), filipiinlased (4,1%) ja ladinaameeriklased (2,6%). Toronto mängib Kanada ja maailmamajanduses olulist rolli. 2008. aastal liigitas Forbes Toronto kümne majanduslikult mõjuvõimsama linna hulka. Torontos asub Toronto väärtpaberibörs, mis on üks maailma suurimaid. Ontario valitsus haldab Toronto linnastualal ulatuslikku rongi- ja bussisüsteemi, mille nimi on Toronto Transit Commission (TTC). 2016. aasta seisuga kasutab seda igal nädalapäeval umbes 1 252 000 inimest. Torontos asub Kanada suurim lennujaam Toronto Pearsoni rahvusvaheline lennujaam. Torontos asub Toronto teletorn CN Tower (553,3 m), mis oli aastail 1976–2007 maailma kõrgeim toestamata ehitis. Toronto Ülikool on Kanada suurim ülikool. Torontos on ka Yorki Ülikool, Ryersoni Ülikool ja OCAD Ülikool. Igal aastal toimub linnas Toronto rahvusvaheline filmifestival ja Toronto põlisrahvaste filmifestival. Suurimad Torontos tegutsevad spordiklubid on NHL-is mängiv jäähokiklubi Toronto Maple Leafs, NBA-s mängiv korvpalliklubi Toronto Raptors, MLB-s mängiv pesapalliklubi Toronto Blue Jays, CFL-is mängiv Kanada jalgpalli klubi Toronto Argonauts ja MLS-is mängiv jalgpalliklubi Toronto FC. Nii Maple Leafsi kui ka Raptorsi koduväljak asub Scotiabank Arenal, Argonautsi ja Toronto FC kodustaadion on BMO Field ning Blue Jaysi kodustaadion Rogers Centre. Torontos asub 1943. aastal asutatud Jäähoki Kuulsuste Hall koos selle juurde kuuluva muuseumiga. Hồ Chí Minh, Vietnam (alates 2006. aastast) Kiiev, Ukraina (1992) Quito, Ecuador (2006) Rio de Janeiro, Brasiilia (2015) Sagamihara, Jaapan (1991) Varssavi, Poola (1990) Toronto Eesti Täienduskoolid Toronto Vana-Andrese kirik Toronto Kolmainu kogudus Toronto Jakobi kogudus Toronto Eesti Selts Toronto Eesti Maja Tartu College Väliseesti muuseum Torontos Mount Pleasanti kalmistu https://www12.statcan.gc.ca/census-recensement/2021/dp-pd/prof/details/page.cfm?Lang=F&SearchText=toronto&GENDERlist=1,2,3&STATISTIClist=1&DGUIDlist=2021A00053520005&HEADERlist=1 "The real story of how Toronto got its name" vaadatud 18.02.11 Toronto.ca vaadatud 18.02.11 Kanada Statistikaamet vaadatud 30.06.2018 Kanada Statistikaamet vaadatud 18.02.11 Forbes.com vaadatud 18.02.11 TTC Operating Statistics vaadatud 30.06.2018 Toronto. "Education". Vaadatud 22.2.2019. Olev Remsu, "Toronto, New York, Los Angeles", Go Group 2008 Toronto koduleht (inglise keeles)